KCM เล่นไม่เลิก! วิ่งทุบสถิตินิวไฮต่อ โบรกฯเล็งติด Cash Balance นลท.ระวังแรงขายทำกำไร 
KCM เล่นไม่เลิก! วิ่งทุบสถิตินิวไฮต่อ โบรกฯเล็งติด Cash Balance นลท.ระวังแรงขายทำกำไร ราคาหุ้นปิดตลาดภาคเช้าวันนี้(4 ม.ค.) อยู่ที่ระดับ 2.52 บาท บวก 0.04 บาท หรือ 1.61% ด้วยมูลค่าซื้อขาย 54.70 ล้านบาท
4 ม.ค. 2561

ผู้สื่อข่าวรายงานว่า บริษัท เค.ซี.เมททอลชีท จำกัด (มหาชน) หรือ KCM  ปิดตลาดภาคเช้าอยู่ที่ระดับ 2.52 บาท บวก 0.04 บาท หรือ 1.61% ด้วยมูลค่าซื้อขาย 54.70 ล้านบาท ราคาหุ้นปรับตัวสูงสุดนับแต่เข้าตลาดเมื่อวัน 23 ธ.ค.57 และวิ่งแรงในรอบ 3 ปี  อย่างไรก็ตามโบรกคาดหุ้นมีโอกาสหุ้นติด Cash Balance ขณะเดียวกันราคาหุ้นเข้าเขตซื้อมากเกินไป นักลงทุนอาจเสี่ยงแรงขายทำกำไรได้

บล.ฟิลลิป ระบุในบทวิเคราะห์วันนี้(4 ม.ค.) ว่า บริษัทคาดการณ์หุ้นมีโอกาสติด Cash Balance ดังนี้
-หุ้นที่ครบเกณฑ์ Cash Balance *DDD, JKN
-หุ้นที่มีโอกาสติดCash Balance*: GULF, KCM
*หากตัวแม่ติด Cash Balance ตัวลูกก็จะติดด้วยเช่นกัน